CELEX: 52021DP0063
Language: lt
Date: 1615248000000
Title: 2021 m. kovo 9 d. Europos Parlamento sprendimas dėl prašymo atšaukti Nuno Melo imunitetą (2020/2050(IMM))

2021 11 24   
            
            
               LT
            
            
               Europos Sąjungos oficialusis leidinys
            
            
               C 474/167
            
         
      P9_TA(2021)0063
      Prašymas atšaukti Nuno Melo imunitetą
      2021 m. kovo 9 d. Europos Parlamento sprendimas dėl prašymo atšaukti Nuno Melo imunitetą (2020/2050(IMM))
      (2021/C 474/21)
      
         Europos Parlamentas,
      
                  —
               
               
                  atsižvelgdamas į Bragos apylinkės teismo Guimarães miesto ikiteisminio tyrimo skyriaus 2-osios kolegijos 2020 m. vasario 6 d. perduotą prašymą atšaukti João Nuno Lacerdos Teixeiros de Melo imunitetą, kuris susijęs su nagrinėjama baudžiamąja byla, iškelta pateikus privatų kaltinimą tam pačiam teismui (byla 1039/17.2T9VNF), ir kuris buvo paskelbtas 2020 m. kovo 9 d. plenariniame posėdyje,
               
            
                  —
               
               
                  išklausęs Nuno Melo paaiškinimų, kaip nurodyta Darbo tvarkos taisyklių 9 straipsnio 6 dalyje,
               
            
                  —
               
               
                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
               
            
                  —
               
               
                  atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus (1),
               
            
                  —
               
               
                  atsižvelgdamas į Portugalijos Respublikos Konstitucijos 157 straipsnio 2 dalį,
               
            
                  —
               
               
                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
               
            
                  —
               
               
                  atsižvelgdamas į Teisės reikalų komiteto pranešimą (A9-0024/2021),
               
            
                  A.
               
               
                  kadangi teisėjas minėtoje byloje paprašė atšaukti Europos Parlamento nario Nuno Melo imunitetą, kad jis, kaip nukentėjusysis ir civilinis ieškovas, galėtų dalyvauti visuose veiksmuose, kurie bus būtini siekiant nustatyti tiesą ir kurie turės būti atlikti šioje byloje ir kitose jau nagrinėjamose ar būsimose bylose, kurios susijusios su šios bylos faktinėmis aplinkybėmis ir kuriose dalyvauja ar dalyvaus tie patys šio proceso dalyviai;
               
            
                  B.
               
               
                  kadangi tyrimas nėra susijęs su Nuno Melo einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
               
            
                  C.
               
               
                  kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės narės teritorijoje naudojasi imunitetais, kurie toje valstybėje narėje yra suteikiami parlamento nariams;
               
            
                  D.
               
               
                  kadangi pagal Portugalijos Respublikos Konstitucijos 157 straipsnio 2 dalį Asamblėjos nariai negali būti apklausiami kaip pareiškėjai arba kaltinamieji be Asamblėjos leidimo, o toje pačioje dalyje numatyta, kad šį leidimą privaloma suteikti, jei esama svarių požymių, kad padarytas tyčinis nusikaltimas, už kurį skiriama didžiausia bausmė yra ilgesnė kaip trejų metų laisvės atėmimo bausmė;
               
            
                  E.
               
               
                  kadangi ši byla buvo iškelta Nuno Melo baudžiamojo proceso tvarka apskundus João Quadrosą dėl faktinių aplinkybių, kurios, prima facie, gali apimti kelias nusikalstamas veikas – šmeižtą ir įžeidimą, kurios numatytos ir už kurias bausmės nustatytos Baudžiamojo kodekso 180 straipsnio 1 dalyje, 181 straipsnio 1 dalyje, 183 straipsnio 1 dalies a punkte a ir 2 dalyje;
               
            
                  F.
               
               
                  kadangi, kaip numatyta Darbo tvarkos taisyklių 9 straipsnio 8 dalyje, Teisės reikalų komitetas jokiais atvejais neišsako nuomonės dėl Parlamento nario kaltumo ar nekaltumo ir dėl to, ar nuomonės ir veiksmai, kuriais jis yra kaltinamas, užtraukia jam atsakomybę, net jei nagrinėdamas prašymą komitetas galėjo išsamiai susipažinti su šia byla;
               
            
                  G.
               
               
                  kadangi, kaip numatyta Darbo tvarkos taisyklių 5 straipsnio 2 dalyje, Parlamento nario imunitetas nėra jo asmeninė privilegija, bet viso Parlamento ir jo narių nepriklausomybės garantija;
               
            
                  H.
               
               
                  kadangi Parlamento nario imuniteto paskirtis – apsaugoti Parlamentą ir jo narius nuo patraukimo atsakomybėn už veiksmus, kurie yra padaryti vykdant Parlamento nario įgaliojimus ir kurių negalima atskirti nuo tų įgaliojimų;
               
            
                  I.
               
               
                  kadangi šiuo atveju Parlamentas neaptiko jokių fumus persecutionis prielaidos įrodymų, t. y. faktinių aplinkybių, kurios leistų manyti, kad šis teismo procesas buvo pradėtas siekiant pakenkti Europos Parlamento nario, taigi ir Europos Parlamento, politinei veiklai;
               
            
               
                  1.
               
               
                  nusprendžia atšaukti Nuno Melo imunitetą;
               
            
               
                  2.
               
               
                  paveda Pirmininkui nedelsiant perduoti šį sprendimą ir atsakingo komiteto pranešimą Portugalijos institucijoms ir Nuno Melo.
               
            
         (1)  2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.